open-index/open-wikipedia-markdown huggingface dataset:
Ριχάρδος Κάβεντις (1794-1876)

Ο **Ριχάρδος Κάβεντις** (23 Δεκεμβρίου 1794 - 18 Μαρτίου 1876) ήταν Άγγλος ευγενής, πολιτικός, βουλευτής και μέλος του Συνδέσμου του Καντέρμπουρυ.

## Βιογραφία
Ο Κάβεντις γεννήθηκε στο Γουότερπαρκ, στην κομητεία Κορκ της Ιρλανδίας, το 1794. Ήταν ο 2ος γιος του Ριχάρδου Κάβεντις 2ου βαρόνου του Γουότερπαρκ και της Ιουλιάνας Κούπερ.  Ο σερ Ερρίκος Κάβεντις 2ος βαρόνος, ήταν ο παππούς του. Ο μεγαλύτερος αδελφός του, Ερρίκος Κάβεντις 3ος βαρόνος του Γουότερπαρκ, διαδέχθηκε τον πατέρα τους στους οικογενειακούς τίτλους. Η αδελφή του Σάρα Τζορτζιάνα Κάβεντις παντρεύτηκε τον σερ Γεώεργιο Φίλιπς 2ο βαρόνο. Η αδελφή του Αικατερίνη Κάβεντις παντρεύτηκε τον επίσκοπο Θωμά Μάσγκρεϊβ. Στις 22 Ιουλίου 1841 ο Ριχάρδος νυμφεύτηκε την Ελισάβετ Μαρία Μαργαρίτα Χαρτ στο Άτοξετερ. 

Εισήλθε στην δημόσια υπηρεσία το 1811 για την Εταιρεία Ανατολικών Ινδιών. Τη δεκαετία του 1820 ήταν μέλος του Κοινοβουλίου. Μέχρι το 1831 ζούσε στο Γκουάλιορ της Ινδίας. Ήταν απεσταλμένος στο Ναγκπούρ μέχρι το 1835. Έγινε διευθυντής της Εταιρείας Ανατολικών Ινδιών. Ακολούθησαν θέσεις ως δικαστής στο Στάφορντ, αναπληρωτής υποδιοικητής για το Στάφορντσιρ και αναπληρωτής υποδιοικητής για το Μπάκιγχαμσρ. Το 1851 ήταν ύπατος Σερίφης του Μπάκιγχαμσιρ. 

Στις 27 Μαρτίου 1848 εντάχθηκε στον Σύνδεσμο του Καντέρμπουρι και αμέσως έγινε μέλος της διαχειριστικής επιτροπής. Ήταν ένας οργανισμός που συστάθηκε για την ίδρυση μίας αποικίας, που θα ήταν γνωστή ως Καντέρμπουριυ στο Νότιο Νησί της Νέας Ζηλανδίας. Μαζί με τον λόρδο Λύτελτον, τον Ιωάννη Σάιμον και τον Εδουάρδο Γκίμπον Γουέικφιλντ, εγγυήθηκε 15.000 λίρες στον Σύνδεσμο του Καντέρμπουρυ, κάτι που τον έσωσε από την οικονομική κατάρρευση. 

Εντάχθηκε στην Εκκλησιολογική Εταιρεία το 1864 και έγινε μέλος της επιτροπής. 

Διέμεινε στο Θόρντον Χολ, κοντά στο Στόνι Στράτφορντ, στο Μπάκιγχαμσιρ, και στο Κρέικμαρς Χολ στο Στάφορντσιρ. Απεβίωσε στις 18 Μαρτίου 1876 στο Θόρντον Χολ. Η αξία της διαθήκης του ήταν 160.000 λίρες. 

Η τοποθεσία Κάβεντις, στην ενδοχώρα από το Άσμπερτον, στην πραγματική δεξιά όχθη του ποταμού Άσμπερτον / Χακατέρε, ονομάστηκε από τον Εδουάρδο Γεώργιο Ράιτ από τον Ριχάρδο Κάβεντις.  Το όρος Κάβεντις στους λόφους Πορτ Χιλς του Κράιστσερτς ονομάστηκε από μία ομάδα θαλάσσιας έρευνας στις αρχές του 1850 από τον Ριχάρδο Κάβεντις. 

## Προσωπική ζωή
Στις 22 Ιουλίου 1841 νυμφεύτηκε την Ελισάβετ Μαρία Μαργαρίτα Χαρτ, κόρη του Θωμά Χαρτ. Απέκτησαν εννέα παιδιά:
* Μαριάν (απεβ. 1888)
* Αικατερίνη Ελισάβετ Κάβεντις (απεβ. 1931)
* Έμιλι Μαρία Τζορτζιάνα (απεβ. 1929)
* Ελισάβετ Δωροθέα (απεβ. 1904)
* Σεσίλια Αυγούστα (απεβ. 1909)
* άγνωστος γιος
* άγνωστη κόρη
* Γουλιέλμος Θωμάς (1843–1878)
* Κάρολοςς Ταϊρέλ (1849–1903)

Απεβίωσε στις 18 Μαρτίου 1876.

## Παραπομπές


Κατηγορία:Οικογένεια Κάβεντις
Αύγουστος Κάβεντις-Μπράντσω

Ο αξιότιμος **Αύγουστος Κάβεντις Μπράντσω** (17 Φεβρουαρίου 1768 – 11 Νοεμβρίου 1832), από το Πάτνεϊϋ, το Σάρεϋ και το Χάι Έλμς, κοντά στο Γουότφορντ του Χέρτφορντσιρ, ήταν Άγγλος πολιτικός, που σήμερα είναι περισσότερο γνωστός για τον ρόλο του ως συν-υπόδικος στην υπόθεση διαζυγίου του Γουέστμιθ το 1796. 

## Οικογένεια
Γεννήθηκε ως νεότερος γιος του σερ Ερρίκου Κάβεντις 2ου βαρονέτου του Ντόβεριτζ Χολ, Ντέρμπισιρ και Φοίνιξ Παρκ, Δουβλίνο, και της συζύγου του Σάρα Μπράντσω 1ης βαρόνης Γουότερπαρκ, και σπούδασε στο Σχολείο Ρέπτον και στο Κολέγιο Τρίνιτυ του Κέιμπριτζ. Υιοθέτησε το επιπλέον όνομα Μπράντσω για να συμμορφωθεί με τη διαθήκη του εκ μητρός παππού του, Ριχάρδου Μπράντσω.

## Σταδιοδρομία
Διετέλεσε βουλευτής (MP) του Κάρλοου στο Κοινοβούλιο της Ιρλανδίας από το 1790 έως το 1796. 

Διετέλεσε βουλευτής του Χόνιτον στο Κοινοβούλιο του Ηνωμένου Βασιλείου από τις 13 Μαρτίου 1805 έως το 1812, και βουλευτής του Καστλ Ράιζινγκ από το 1812 έως τον Φεβρουάριο του 1817. 

Από το 1812 μέχρι το τέλος του ήταν Μέλος του Κοιτώνος στην υπηρεσία του πρίγκιπα Αντιβασιλιά, αργότερα βασιλιά Γεωργίου Δ΄, και στη συνέχεια του βασιλιά Γουλιέλμου Δ΄. Παρά το αξίωμά του αυτό, λέγεται ότι ζούσε «σωστά» τα τελευταία χρόνια της εξουσίας του. Πέρασε μεγάλο μέρος του χρόνου του ασκώντας πιέσεις για να διοριστεί σε οποιοδήποτε επικερδές αξίωμα που τύχαινε να είναι κενό, αλλά η μία κυβέρνηση μετά την άλλη τον υποδέχονταν ψυχρά. Η γενική άποψη, ακόμη και σε μία εποχή που η πατρωνία θεωρούνταν δεδομένη, ήταν ότι ο χαρακτήρας και οι συνήθειές του τον απέκλειαν από οποιοδήποτε δημόσιο αξίωμα, ειδικά από ένα που αφορούσε τα δημόσια έσοδα.

Περιγράφηκε ως ένας «όμορφος, μικρός, λεπτός, ντελικάτος άνδρας».

## Οικογένεια και σκάνδαλο
Απεβίωσε το 1832. Το 1796 νυμφεύτηκε τη Μαριάν, κόρη του Ιακώβου Σαιντ Τζον Τζεφερέις του Κάστρου Μπλάρνεϋ από τη σύζυγό του Αραμπέλα ΦιτςΓκίμπον, διαζευγμένη σύζυγο του Γεωργίου Νούτζεντ 7ου κόμη του Γουέστμιθ. Το διαζύγιο, λόγω της μοιχείας της Μαριάν με τον Μπράντσω (η οποία δεν αμφισβητήθηκε σοβαρά), προκάλεσε τεράστιο δημόσιο ενδιαφέρον, και η σχετική αγωγή για ποινική διαμάχη που άσκησε ο λόρδος Γουέστμιθ (αυτό ήταν τότε ένα απαραίτητο πρώτο βήμα για την έκδοση διαζυγίου) είχε ως αποτέλεσμα την επιδίκαση μεγάλης αποζημίωσης κατά του Μπράντσω υπέρ του κόμη, αν και είναι απίθανο τα χρήματα να καταβλήθηκαν ποτέ, δεδομένης της χρόνιας έλλειψης κεφαλαίων του Μπράντσω. Δεν υπήρχαν παιδιά. Η Μαριάν απεβίωσε το 1849, σε ηλικία σχεδόν 90 ετών. Η νύφη της κάποτε κατέγραψε αγανακτισμένη ότι η Μαριάν της είχε προτείνει να έχει σχέση με τον Άρθουρ δούκα του Γουέλινγκτον, για να προωθήσει την περιουσία της οικογένειας.

## Παραπομπές


Αυγουστος
Ερρίκος Κάβεντις, 4ος βαρόνος Γουότερπαρκ

Ο **Ερρίκος Άνσον Κάβεντις, 4ος βαρόνος Γουότερπαρκ**, αγγλ.: *Henry Anson Cavendish, 4th Baron Waterpark* (14 Απριλίου 1839 – 3 Αυγούστου 1912  ), ήταν Βρετανός αριστοκράτης και αθλητής.

## Πρώιμη ζωή
Ο Κάβεντις γεννήθηκε στις 14 Απριλίου 1839. Ήταν γιος του Ερρίκου Κάβεντις 3ου βαρόνου του Γουότερπαρκ, μέλους του Κοινοβουλίου, και της συζύγου του, της αξιότιμης Ελισάβετ Ιωάννας Άνσον, κόρης του Θωμά Άνσον 1ου υποκόμη Άνσον.

Σπούδασε στο σχολείο Χάροου, και στη συνέχεια έφυγε από τη Βρετανία για να σπουδάσει γαλλικά και γερμανικά. 

## Σταδιοδρομία
Με την επιστροφή του στη Βρετανία, εισήλθε στο Υπουργείο Εξωτερικών, και παρέμεινε εκεί μέχρι το τέλος του 3ου βαρόνου στις 31 Μαρτίου 1863, οπότε το μεγαλύτερο μέρος της περιουσίας του 3ου βαρόνου πέρασε στον νέο 4ο βαρόνο, τον μοναχογιό του. 

Ως αθλητής, ο λόρδος Γουότερπαρκ ταξίδεψε στην Ινδία το 1868, όπου κυνηγούσε μεγάλα θηράματα, και στον Καναδά και τις Ηνωμένες Πολιτείες το 1869, ψαρεύοντας σε ένα ποτάμι με σολομούς στο Λαμπραντόρ και (μαζί με τον Τζορτζ Άρμστρονγκ Κάστερ, μεταξύ άλλων) κυνηγώντας βουβάλια και άλλα μεγάλα θηράματα στις Ηνωμένες Πολιτείες, συμπεριλαμβανομένων των Βραχωδών Ορέων.  

Το 1872 έγινε αρχηγός του Μέυνελ Χαντ στο Ντέρμπισιρ. Ο λόρδος Γουότερπαρκ διορίστηκε σαλπιγκτής στην Ομάδα Ουτόξετερ του μερικής απασχόλησης ιππικού  στις 23 Ιανουαρίου 1863 και προήχθη σε υπολοχαγό στις 9 Ιουνίου 1866 και σε λοχαγό στις 28 Ιουνίου 1871. και ήταν δικαστής για την κομητεία αυτή και Αναπληρωτής Υπολοχαγός των Μικροκτηματιών του Ντέρμπισιρ.   Το 1899 έγινε πρόεδρος του Συμβουλίου της Κομητείας Ντέρμπισιρ, για δύο χρόνια.

## Προσωπική ζωή
Το 1873, ο λόρδος Γουότερπαρκ νυμφεύτηκε την Έμιλυ Στένινγκ, η οποία βαπτίστηκε στις 30 Μαρτίου 1845 στο Γκόνταλμινγκ του Σάρεϋ,  και απέκτησαν πέντε παιδιά:
* Μαρία (29 Δεκεμβρίου 1873 – 15 Μαΐου 1967).
* Ερρίκος Άνσον (3 Μαρτίου 1875 – 22 Οκτωβρίου 1897) .
* Γουίνιφρεντ (2 Απριλίου ή 26 Ιουνίου 1880 – 8 Δεκεμβρίου 1971)   .
* Νόρα Λίλιαν (27 Οκτωβρίου 1881 – 12 Φεβρουαρίου 1932)   .
* Κάρολος Φρειδερίκος, 5ος βαρόνος Γουότερπαρκ (11 Μαΐου 1883 – 27 Ιανουαρίου 1932).

Ο λόρδος Γουότερπαρκ απεβίωσε στις 3 Αυγούστου 1912, και τον διαδέχθηκε στους τίτλους και την περιουσία του ο επιζών γιος του, Κάρολος Φρειδερίκος Κάβεντις, ο οποίος έγινε ο 5ος βαρόνος Γουότερπαρκ.

## Παραπομπές
Γεώργιος Κάβεντις (Ιρλανδός πολιτικός)

Ο **Γεώργιος Κάβεντις**, αγγλ.: *George Cavendish* (26 Αυγούστου 1766 – 13 Φεβρουαρίου 1849), με την προσφώνηση «o αξιότιμος» (the honorable) από το 1792, ήταν Αγγλο-Ιρλανδός πολιτικός.

Ο Κάβεντις ήταν γιος του σερ Ερρίκου Κάβεντις 2ου βαρονέτου, και της Σάρας Μπράντσω, η οποία δημιουργήθηκε ως βαρόνη Γουότερπαρκ το 1792. Υπηρέτησε στην Ιρλανδική Βουλή των Κοινοτήτων ως Μέλος του Κοινοβουλίου για το Σαιντ Τζόνσταουν μεταξύ 1790 και 1797, προτού εκπροσωπήσει τον Δήμο Κάβαν μεταξύ 1798 και της στέρησης του δικαιώματος ψήφου το 1800.  Αργότερα υπηρέτησε ως Γραμματέας των λόρδων του Υπουργείου Οικονομικών της Ιρλανδίας.

Στις 26 Φεβρουαρίου 1803 ο Κάβεντις νυμφεύτηκε τη Λετίσια ΑΙκατερίνη Κόλφιλντ, κόρη του Ιακώβου Κόλφιλντ. Μετά το τέλος της το 1805 αυτός νυμφεύτηκε για 2η φορά, με την Αικατερίνη Σμιθ, κόρη του Ραλφ Σμιθ, στις 15 Νοεμβρίου 1807.

## Αναφορές

Γεωργιος
Ερρίκος Κάβεντις (απεβ. 1700)

Ο **λόρδος Ερρίκος Κάβεντις**, αγγλ.: *Lord Henry Cavendish* (1673 &#x2013; 10 Μαΐου 1700) ήταν Άγγλος ευγενής και πολιτικός, ο 2ος επιζών γιος του Γουλιέλμου Κάβεντις 1ου δούκα του Ντέβονσιρ. 

Ο Κάβεντις σπούδασε στο εξωτερικό, ταξιδεύοντας στην Αυστρία, τη Γερμανία και τις Κάτω Χώρες, και φοίτησε στο Πανεπιστήμιο της Πάδοβας το 1691. Εξελέγη βουλευτής του Ντέρμπυ το 1695 

Στις 3 Αυγούστου 1696 νυμφεύτηκε τη Ρόντα Κάρτραϊτ (απεβ. 1730), κόρη του Γουλιέλμου Κάρτραϊτ, και απέκτησε μία κόρη, την αξιότιμη Μαρία Κάβεντις (3 Ιανουαρίου 1700 – 29 Ιουλίου 1778, Χάμερσμιθ), που παντρεύτηκε τον Ιωάννη Φέιν 7ο κόμη του Γουέστμορλαντ τον Αύγουστο του 1716. 

Ο Κάβεντις απεβίωσε νέος στις 10 Μαΐου 1700, όπως αναφέρει ο Εδουάρδος Σάουθγουελ στις 11 Μαΐου 1700: «Ο λόρδος μου Ερρίκος Κάβεντις, αφού υπέφερε βίαια για περισσότερο από δύο εβδομάδες από νεκρική παράλυση, απεβίωσε χθες το πρωί.» 

Ο Κάβεντις τάφηκε στον οικογενειακό τάφο στην εκκλησία των Αγίων Πάντων στο Ντέρμπυ (νυν Καθεδρικός Ναός του Ντέρμπυ) στις 17 Μαΐου 1700, κοντά στο κτήμα της οικογένειάς του, το Τσάτσγουορθ . Σύμφωνα με μία εφημερίδα για το τέλος του, ο νεαρός Κάβεντις «θρηνήθηκε πολύ, καθώς ήταν ένας από τους πιο καταξιωμένους ευγενείς κυρίους στην Αγγλία». 

## Αναφορές

Κατηγορία:Οικογένεια Κάβεντις
Ιάκωβος Κάβεντις (μέλος του Κοινοβουλίου για το Μάλτον)

Ο συνταγματάρχης λόρδος **Ιάκωβος Κάβεντις**, αγγλ.: *lord James Cavendish* (γενν. 1701 – απεβ. 1741) ήταν Βρετανός στρατιωτικός, ευγενής και πολιτικός.

Ο Κάβεντις ήταν ο 3ος γιος του Γουλιέλμου Κάβεντις 2ου δούκα του Ντέβονσιρ και της εντιμότατης Ρέιτσελ Ράσελ.

Την 1η Νοεμβρίου 1738 διορίστηκε συνταγματάρχης του 34ου Συντάγματος Πεζικού. Ηγήθηκε του συντάγματος κατά τη διάρκεια του Πολέμου του Τζένκινς και ήταν παρών σε αρκετές επιχειρήσεις, συμπεριλαμβανομένης της κατάληψης της Καρθαγένης και της απόπειρας κατά της Κούβας. Επέστρεψε τον Μάιο του 1741 ως βουλευτής του Μάλτον, ενώ βρισκόταν στην Τζαμάικα μεταξύ των δύο προαναφερθέντων επιχειρήσεων, αλλά απεβίωσε τον Νοέμβριο, πιθανώς από τροπική ασθένεια.

## Αναφορές
* Γενεαλογίες του Λέο βαν ντε Πας

## Παραπομπές

Κατηγορία:Οικογένεια Κάβεντις
Γεώργιος Κάβεντις (απεβ. 1794)

μικρογραφία|Το Χόλκερ Χολ, στην Κάμπρια.

Ο λόρδος **Γεώργιος Αύγουστος Κάβεντις**, μέλος του Κοινοβουλίου, Ιδιαίτερος Σύμβουλος, αγγλ.:*Lord George Cavendish, MP, PC* (π.1727 – 2 Μαΐου 1794) ήταν Βρετανός ευγενής, πολιτικός και μέλος της Οικογένειας Κάβεντις.

Ο Κάβεντις γεννήθηκε στο Λονδίνο και ήταν ο 2ος γιος του Γουλιέλμου Κάβεντις 3ου δούκα του Ντέβονσιρ, και της συζύγου του, Αικατερίνης Χόσκινς. Ο βασιλιάς Γεώργιος Β' ήταν ο νονός του.  Σπούδασε στο Τσέστερφιλντ και στο Κολέγιο Αγίου Ιωάννη του Κέιμπριτζ. 

Το 1753 κληρονόμησε το Χόλκερ Χολ (τότε στο Λάνκασιρ) από τον εξάδελφό του από την πλευρά της μητέρας του, σερ Γουλιέλμο Λόουθερ 3ο βαρονέτο.  Αναφύτεψε το πάρκο εκεί, και πρόσθεσε μία σειρά από ασυνήθιστα δέντρα, συμπεριλαμβανομένων κέδρων του Λιβάνου, που του έστειλε ως σπόρους ένας φίλος από τον Λίβανο. 

Εισήλθε στο Κοινοβούλιο το 1751 για το Γουέιμουθ και το Μέλκομπ Ρέτζις, και το 1754 ανέλαβε την οικογενειακή έδρα του Ντέρμπισιρ, την οποία κατείχε, με μία διακοπή, μέχρι το τέλος του 40 χρόνια αργότερα. Διετέλεσε Ελεγκτής του Οικογενειακού από το 1761 έως το 1762, και διορίστηκε στο Ιδιωτικό Συμβούλιο το 1762. 

Υπηρέτησε ως λόρδος Υποδιοικητής του Ντέρμπισιρ από το 1766 έως το 1782.  Το Ντέρμπισιρ δεν κατάφερε να συγκεντρώσει το σύνταγμα πολιτοφυλακής του κατά τη διάρκεια του Επταετούς Πολέμου, και ο Κάβεντις βρέθηκε να είναι τιμητικός συνταγματάρχης ενός συντάγματος που δεν υπήρχε. Μόλις το 1773 βρήκε αρκετούς αξιωματικούς και άνδρες, και το 1775 πραγματοποίησε την πρώτη ετήσια εκπαίδευσή του. Όταν η πολιτοφυλακή εντάχθηκε για υπηρεσία κατά τη διάρκεια του Πολέμου της Αμερικανικής Ανεξαρτησίας, ο Κάβεντις διόρισε τον ανιψιό του, τον Γουλιέλμο 5ο δούκα του Ντέβονσιρ, ως συνταγματάρχη της Πολιτοφυλακής του Ντέρμπισιρ . 

Ο Κάβεντις απεβίωσε ξαφνικά τον Μάιο του 1794, ενώ επέστρεφε στο Λονδίνο από το Χόλκερ Χολ.  Μετά το τέλος του, ο Χόλκερ παρέδωσε τη διαδοχή του στους νεότερους αδελφούς του.

## Αναφορές

Γεωργιος
Spider-Noir

Το ***Spider-Noir*** είναι επερχόμενη Αμερικανική υπερηρωική τηλεοπτική σειρά νουάρ ανεπτυγμένη από τον Όρεν Ουζιέλ για το MGM+, βασισμένη στον χαρακτήρα Spider-Man Noir των Marvel Comics. Η σειρά ακολουθεί έναν ιδιωτικό ερευνητή και υπερήρωα που παλεύει με το παρελθόν του στη Νέα Υόρκη του 1930. Σε παραγωγή από τη Sony Pictures Television σε συνεργασία με τις Lord Miller Productions, Pascal Picture και Amazon MGM Studios, τοποθετείται σε εναλλακτικό σύμπαν του franchise Σύμπαν του Spider-Man της Sony (SSU).

Ο Νίκολας Κέιτζ πρωταγωνιστεί ως Μπεν Ράιλι / The Spider, πλαισιωμένος από τους Λαμόρν Μόρις, Λι Τζουν Λι, Κάρεν Ροντρίγκες, Άμπραχαμ Ποπουλά, Τζακ Χιούστον και Μπρένταν Γκλίσον. Η ανάπτυξη της σειράς αποκαλύφθηκε τον Φεβρουάριο του 2023, μαζί με την ανάμειξη του Ουζιέλ. Η επιλογή του Κέιτζ, ο οποίος είχε προηγουμένως δώσει τη φωνή του στον Πίτερ Πάρκερ / Spider-Man Noir στην ταινία κινουμένων σχεδίων *[[Spider-Man: Μέσα στο Αραχνο-Σύμπαν]]* (2018), επιβεβαιώθηκε τον Μάιο του 2024 και τα γυρίσματα πραγματοποιήθηκαν στο Λος Άντζελες από τον Αύγουστο του 2024 έως τον Μάρτιο του 2025.

Το *Spider-Noir* είναι προγραμματισμένο να κάνει πρεμιέρα στις 25 Μαΐου 2026 στο MGM+ στις Ηνωμένες Πολιτείες Αμερικής, αποτελούμενο από οχτώ επεισόδια. Όλα τα επεισόδια θα κυκλοφορήσουν παγκοσμίως στο Prime Video στις 27 Μαΐου.

## Παραπομπές


## Εξωτερικοί σύνδεσμοι

* 

Κατηγορία:Αμερικανικές τηλεοπτικές σειρές
Κατηγορία:Αγγλόφωνες τηλεοπτικές εκπομπές
Κατηγορία:Τηλεοπτικές σειρές του Amazon Prime Video
Κατηγορία:Τηλεοπτικές σειρές βασισμένες σε κόμικς της Marvel
Κατηγορία:Σύμπαν του Spider-Man της Sony
Η Φωνή της Χιντ Ρατζάμπ

***Η Φωνή της Χιντ Ρατζάμπ*** (πρωτότυπος τίτλος: **The Voice of Hind Rajab**) είναι δραματοποιημένο ντοκιμαντέρ του 2025 σε σκηνοθεσία και σενάριο της Κάουθερ Μεν Χάνια. Ακολουθεί την ανταπόκριση της Ερυθράς Ημισελήνου κατά την διάρκεια της δολοφονίας της Χιντ Ρατζάμπ, ενός 6χρονου Παλαιστίνιου κοριτσιού, από τις Δυνάμεις Άμυνας του Ισραήλ κατά την διάρκεια της Ισραηλινής εισβολής στην Περιοχή της Γάζας. Πρωταγωνιστούν οι Σάτζα Κιλάνι, Μοτάζ Μαλχίζ, Αμέρ Χλεχέλ και Κλάρα Κχούρι. Η ταινία αποτελέι συμπαραγωγή ανάμεσα στη Τυνησία και την Γαλλία.

Η ταινία έκανε την παγκόσμια πρεμιέρα της στις στο βασικό διαγωνιστικό κομμάτι του 82ο Διεθνές Φεστιβάλ Κινηματογράφου Βενετίας στις 3 Σεπτεμβρίου 2025, όπου κέρδισε το Ειδικό Βραβέιο Κριτικής Επιτροπήςκαι έξι άλλα ακόμα βραβεία. Κυκλοφόρησε στους κινηματογράφους στην Τυνησία στις 10 Σεπτεμβρίου 2025, ενώ στην Γαλλία κυκλοφόρησε στις 26 Νοεμβρίου από την The Party Film Sales.

Στα 98α Βραβεία Όσκαρ, έλαβε υποψηφιότητες για Καλύτερη Διεθνή Ταινία ως η εκπρόσωπος της Τυνησίας. Στις Χρυσές Σφαίρες του 2025, ήταν επίσης υποψήφια για Καλύτερη Ξενόγλωσση Ταινία.

## Σύνοψη
Η επίσημη σύνοψη της ταινίας είναι η εξής:

## Ηθοποιοί
* Σάτζα Κιλάνι ως Ράνα Χασάν Φακίχ
* Μοτάζ Μαλχίζ ως Ομάρ Α. Αλκάμ
* Αμέρ Χλεχέλ ως Μαχντί Μ. Αλτζαμάλ
* Κλάρα Κχούρι ως Νισρίν Τζερίες

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2025
Κατηγορία:Αραβόφωνες ταινίες
Κατηγορία:Γαλλικές ταινίες
Κατηγορία:Γαλλικές πολεμικές ταινίες
Κατηγορία:Δραματικές ταινίες
Κατηγορία:Πολεμικές δραματικές ταινίες
Κατηγορία:Ταινίες γυρισμένες στην Τυνησία
Κατηγορία:Ταινίες παραγωγής Plan B Entertainment
Minions & Τέρατα

Το ***Minions & Τέρατα*** (πρωτότυπος τίτλος: ***Minions & Monsters***) είναι επερχόμενη Αμερικανική κωμική ταινία σε σκηνοθεσία από τον Πιέρ Κόφιν από σενάριο των Κόφιν και Μπράιαν Λιντς. Σε παραγωγή από την Illumination, αποτελεί πρίκουελ του *[[Εγώ, ο Απαισιότατος]]* (2010), συνέχεια του *[[Minions 2: Η Άνοδος του Γκρου]]* (2022) και το έβδομο μέρος του franchise ''Εγώ, ο Απαισιότατος''.

Η ταινία *Minions & Τέρατα* είναι προγραμματισμένη να κυκλοφορήσει στις Ηνωμένες Πολιτείες στις 1 Ιουλίου 2026 από τη Universal Pictures.

## Παραπομπές


## Εξωτερικοί σύνδεσμοι

* 

Κατηγορία:Ταινίες του 2026
Κατηγορία:Ταινίες κινουμένων σχεδίων του 2026
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες σίκουελ
Κατηγορία:Κωμικές ταινίες κινουμένων σχεδίων
Κατηγορία:Αμερικανικές κωμικές ταινίες
Κατηγορία:Ταινίες spin-offs
Κατηγορία:Ταινίες παραγωγής Illumination Entertainment
Κατηγορία:Ταινίες κινουμένων σχεδίων της Universal Pictures
Κατηγορία:Ταινίες παραγωγής Universal Pictures
Κατηγορία:Επερχόμενες ταινίες σίκουελ
ZZ Top's First Album

Το ***ZZ Top's First Album*** είναι το πρώτο στούντιο άλμπουμ του αμερικανικού rock συγκροτήματος ZZ Top, σε παραγωγή του Μπιλ Χαμ και κυκλοφορία τον Ιανουάριο του 1971 από την London Records. Καθιερώνοντας την ατμόσφαιρα και το χιούμορ των ZZ Top, το άλμπουμ ενσωματώνει στυλ όπως blues, boogie, hard rock και επιρροές από το νότιο rock. Το "(Somebody Else Been) Shakin' Your Tree" ήταν το μόνο single που κυκλοφόρησε από το άλμπουμ.

## Παρασκήνιο, ηχογράφηση και κυκλοφορία
Το άλμπουμ ηχογραφήθηκε στα Στούντιο Robin Hood στο Τάιλερ του Τέξας. Ο φρόντμαν των ZZ Top, Μπίλι Γκίμπονς, δήλωσε:Ονομάσαμε το δίσκο *ZZ Top's First Album* επειδή θέλαμε να γνωρίζουν όλοι ότι θα υπήρχαν κι άλλα. Δεν ήμασταν σίγουροι αν θα είχαμε άλλη μια ευκαιρία στο στούντιο, αλλά είχαμε μεγάλες ελπίδες. Το μοναδικό single το οποίο κυκλοφόρησε από το άλμπουμ ήταν το "(Somebody Else Been) Shakin' Your Tree" (συνοδευόμενο από το "Neighbor, Neighbor") από την London Records (αριθμός κυκλοφορίας 45-138). Απέτυχε να εμφανιστεί στα charts του *[[Billboard]]*.

Το 1987, το άλμπουμ έγινε remix για μια κυκλοφορία σε CD. Το 2013, το αυθεντικό mix βινυλίου κυκλοφόρησε σε HD Tracks σε υψηλής ανάλυσης μορφές ψηφιακής λήψης.  Το αυθεντικό mix του άλμπουμ κυκλοφόρησε σε CD τον Ιούνιο του 2013 ως μέρος του box set *The Complete Studio Albums (1970–1990)*.  Τον Οκτώβριο του 2017 κυκλοφόρησε μια έκδοση βινυλίου 180 γραμμαρίων του άλμπουμ, η οποία χρησιμοποιούσε το αρχικό mix. Τον Αύγουστο του 2024, οι αρχικές στερεοφωνικές master κασέτες χρησιμοποιήθηκαν από τον Κέβιν Γκρέι για να κόψει βερνίκια για μια ακόμη κυκλοφορία βινυλίου 180 γραμμαρίων. 

## Υποδοχή
Το AllMusic του έδωσε αναδρομικά 3 αστέρια, γράφοντας: «το *ZZ Top's First Album* μπορεί να μην είναι τέλεια προσεγμένο, αλλά καθιερώνει τον ήχο, τη στάση και τις ιδιορρυθμίες τους». 

## Λίστα κομματιών

## Προσωπικό

### ZZ Top

* Μπίλι Γκίμπονς&nbsp;– κιθάρα, φωνητικά
* Ντάστι Χιλ&nbsp;– μπάσο, δεύτερα φωνητικά, κύρια φωνητικά στο "Goin' Down to Mexico", συμπρακτικά φωνητικά στο "Squank"
* Φρανκ Μπιρντ&nbsp;– τύμπανα (πιστώνεται ως «Ρουμπ Μπιρντ»)

### Παραγωγή

* Μπιλ Χαμ&nbsp;– παραγωγός
* Μπιλ Νάρουμ&nbsp;– σχεδιασμός άλμπουμ
* Φρανκ Τζάουμπερτ&nbsp;– φωτογραφία

## Παραπομπές

Κατηγορία:Άλμπουμ των ZZ Top
Κατηγορία:Άλμπουμ του 1971
AΟ Φοίνικες

Ο **Αθλητικός Όμιλος «Φοίνικες »** είναι ελληνικό ποδοσφαιρικό σωματείο το οποίο εδρεύει στο Ποταμό Κέρκυρας και ιδρύθηκε το 1998.Ανήκει στη δύναμη της Ε.Π.Σ. Κέρκυρας, στις διοργανώσεις της οποίας και αγωνίζεται. Αγωνιστική έδρα του αποτελεί το Αθλητικό Κέντρο του Α.Π.Σ Ολύμπου Κέρκυρας.

## Ιστορία

### Ίδρυση
Έτος ίδρυσης της ομάδας ειναι το 1998. 

### 2020 έως σήμερα
Από το 2020 οι Ποδοσφαιρική Ακαδημία του προέδρου του Α.Ο Φοίνικες, Ευάγγελου Καρπατσέλη, εντάχθηκε στο δίκτυο σχολών του Παναθηναικού. Ο όμιλος επίσης διαθέτει αναπτυξιακά τμήματα Κ8 – Κ10 – Κ12 - Κ13 – Κ14.
Τη σεζόν 2024 - 2025 οι Φοίνικες διέθεταν  δυο ομάδες, Α' και Β', οι οποίες συμμετείχαν στην Α' και στη Β' κατηγορία ΕΠΣ Κέρκυρας αντίστοιχα. Από την αγωνιστική περίοδο 2025-2026 συμμετέχει μια ομάδα στη Β' κατηγορία. 
Το 2025 ο παλαίμαχος ποδοσφαιριστής του Παναθηναικού Μανώλης Ροκίδης ανέλαβε υπεύθυνος των αναπτυξιακών ομάδων των Φοινίκων.

## Έμβλημα
Το έμβλημα των Φοινίκων αποτελείται από ένα λευκό άστρο σε μπλε φόντο.

## Παραπομπές
Επικεφαλής υπουργός της Αγίας Ελένης

Ο **Επικεφαλής Υπουργός της Αγίας Ελένης** (*Chief Minister of Saint Helena*) είναι ο επικεφαλής της Κυβέρνησης της Αγίας Ελένης. Ο επικεφαλής υπουργός εκλέγεται από το Νομοθετικό Συμβούλιο της Αγίας Ελένης και διορίζεται επίσημα από τον Κυβερνήτη της Αγίας Ελένης, ο οποίος είναι ο εκπρόσωπος του Βρετανού μονάρχη.

## Ιστορία
Πριν από τη θεσμοθέτηση του Επικεφαλής Υπουργού, η Αγία Ελένη διοικούνταν μέσω ενός συστήματος επιτροπών υπό τον Κυβερνήτη της Αγίας Ελένης, το οποίο κρίθηκε ανεπαρκές για τις ανάγκες της περιοχής. Η δημιουργία της θέσης εγκρίθηκε μετά το Δημοψήφισμα για το σύστημα διακυβέρνησης της Αγίας Ελένης 2021. Το αξίωμα του επικεφαλής υπουργού είναι ισοδύναμο με εκείνο του περιφερειακού πρωθυπουργού (premier) ή του πρωθυπουργού σε άλλα Βρετανικά Υπερπόντια Εδάφη. Αυτό περιλαμβάνει τη δυνατότητα να συμβουλεύει τον Κυβερνήτη για τη διάλυση του Νομοθετικού Συμβουλίου προκειμένου να προκηρυχθούν γενικές εκλογές. Επίσης, πραγματοποιεί συναντήσεις με Βρετανούς υπουργούς υπεύθυνους για τα Βρετανικά Υπερπόντια Εδάφη. Όταν ο κάτοχος του αξιώματος δεν βρίσκεται στην Αγία Ελένη, μπορεί να ορίσει έναν υπουργό ως αναπληρωτή του.

Η πρώτη Επικεφαλής Υπουργός ήταν η Τζούλι Τόμας, η οποία ανέλαβε καθήκοντα στις 25 Οκτωβρίου 2021. Αυτό συνέβη αφού εξελέγη από τα υπόλοιπα μέλη του Νομοθετικό Συμβούλιο της Αγίας Ελένης, σε μια συνεδρίαση υπό την προεδρία του Κυβερνήτη, ο οποίος ασκούσε τη βασιλική του εντολή από τη Βασίλισσα Ελισάβετ Β΄, μέχρι την εκλογή Προέδρου του Νομοθετικού Συμβουλίου. Ο Επικεφαλής Υπουργός έχει την εξουσία να συνάπτει διεθνείς συμφωνίες για την Αγία Ελένη, όπως συνέβη όταν η Τόμας διαπραγματεύτηκε συμφωνία με τη βρετανική κυβέρνηση για την υποδοχή παράτυπων μεταναστών που έφταναν στο Βρετανικό Έδαφος Ινδικού Ωκεανού με αντάλλαγμα πρόσθετη χρηματοδότηση για την Αγία Ελένη. Η σημερινή Επικεφαλής Υπουργός είναι η Ρεμπέκα Κερνς-Γουίκς, η οποία ανέλαβε καθήκοντα στις 10 Σεπτεμβρίου 2025.

## Επικεφαλής υπουργοί της Αγίας Ελένης (2021-σήμερα)

## Παραπομπές

## Εξωτερικοί σύνδεσμοι
* ST HELENA CHOOSES MINISTERIAL SYSTEM
* Inaugural Meeting Of Legislative Council - Monday, 25 October 2021
* Inaugural Meeting of Legislative Council - Councillor Julie Thomas elected as Chief Minister

Κατηγορία:Νήσος Αγίας Ελένης
Νάιτζελ Φίλιπς

Ο Ταξίαρχος της Αεροπορίας **Νάιτζελ Τζέιμς Φίλιπς**, CBE *Nigel James Phillips*, γεννημένος στις 10 Μαΐου 1963) είναι Βρετανός διπλωμάτης, πρώην αξιωματικός της Βασιλικής Αεροπορίας (RAF) και πρώην Κυβερνήτης των Νήσων Φώκλαντ και Επίτροπος των Νήσων Νότια Γεωργία και Νότιες Σάντουιτς. Υπηρετεί ως Κυβερνήτης της Αγίας Ελένης, του Ασενσιόν και του Τριστάν ντα Κούνια από τις 13 Αυγούστου 2022.

## Σταδιοδρομία
Ο Φίλιπς κατετάγη στη Βασιλική Αεροπορία το 1984 και υπηρέτησε σε διάφορες θέσεις, φτάνοντας στον βαθμό του Ταξίαρχου της Αεροπορίας. Από το 1993 έως το 1997 φοίτησε στο Πανεπιστήμιο του Ντάραμ, αποφοιτώντας με μεταπτυχιακό στη Διοίκηση Επιχειρήσεων (MBA), και το 2001 έλαβε μεταπτυχιακό στις Αμυντικές Σπουδές (Στρατιωτικά, Πολιτικά και Διεθνή Θέματα) από το King's College London, όπου του απονεμήθηκε η υποτροφία Cormorant. Στη συνέχεια εντάχθηκε στην Υπηρεσία Επικοινωνιών Άμυνας ως Ανώτερος Αξιωματικός Επιτελείου. Το 2003 τοποθετήθηκε στη Βρετανική Πρεσβεία στη Στοκχόλμη ως στρατιωτικός ακόλουθος.

Το 2007 ο Φίλιπς αποχώρησε από τη Στοκχόλμη για να αναλάβει καθήκοντα Υποδιοικητή και Διοικητή Φρουράς στο Κολλέγιο Αμυντικών Συστημάτων Επικοινωνιών και Πληροφορικής. Δύο χρόνια αργότερα, το 2009, τοποθετήθηκε στη Βρετανική Πρεσβεία στη Βαρσοβία, και πάλι ως στρατιωτικός ακόλουθος. Επίσης το 2009, του απονεμήθηκε το βραβείο Master of Signals από το Ινστιτούτο Βασιλικών Διαβιβάσεων.

Ο Φίλιπς παρακολούθησε εκπαίδευση στη ρωσική γλώσσα στην Αμυντική Ακαδημία του Ηνωμένου Βασιλείου το 2012 και το 2014 διορίστηκε Επικεφαλής Ρωσικών Στρατηγικών Μελετών και Πολιτικής Ευρύτερης Ευρώπης στο Υπουργείο Άμυνας. Του απονεμήθηκε ο τίτλος του Διοικητής του Τάγματος της Βρετανικής Αυτοκρατορίας (CBE) από τη Βασίλισσα Ελισάβετ Β΄ κατά τις Τιμητικές Διακρίσεις Γενεθλίων 2013. Το 2016 ο Φίλιπς έγινε Αναπληρωτής Στρατιωτικός Αντιπρόσωπος στη Μόνιμη Αντιπροσωπεία του Ηνωμένου Βασιλείου στην Ευρωπαϊκή Ένωση στις Βρυξέλλες, υπό το Υπουργείο Άμυνας.

Τον Ιούνιο του 2017 το Υπουργείο Εξωτερικών και Κοινοπολιτείας ανακοίνωσε ότι ο Φίλιπς διορίστηκε νέος Κυβερνήτης των Νήσων Φώκλαντ και Επίτροπος των Νήσων Νότια Γεωργία και Νότιες Σάντουιτς, διαδεχόμενος τον Κόλιν Ρόμπερτς στις 12 Σεπτεμβρίου 2017.

Τον Απρίλιο του 2022 το Υπουργείο Εξωτερικών, Κοινοπολιτείας και Ανάπτυξης ανακοίνωσε τον διορισμό του ως Κυβερνήτης της Αγίας Ελένης, Ασενσιόν και Τριστάν ντα Κούνια.

## Τιμητικές Διακρίσεις





## Παραπομπές


Κατηγορία:Κυβερνήτες της Αγίας Ελένης
Κατηγορία:Βρετανοί διπλωμάτες
Βισμίτης

Ο **βισμίτης** (αγγλ. *bismite*, σύμβολο **Bis**) είναι ορυκτό του βισμουθίου, που από χημικής απόψεως είναι τριοξείδιο του βισμουθίου (το 89,66% της μάζας του αποτελείται από άτομα βισμουθίου). Μια παλαιότερη ελληνική ονομασία του είναι **«βισμουθιακή ώχρα»**. Κρυσταλλώνεται στο μονοκλινές σύστημα, αλλά συνήθως συναντάται σε πηλώδεις όγκους που δεν εμφανίζουν μακροσκοπικούς κρυστάλλους. Το χρώμα του είναι γκρίζο με πρασινωπή έως κιτρινωπή απόχρωση. Η σκληρότητα του βισμίτη στην κλίμακα Μος είναι 4 έως 5 και το ειδικό βάρος του 8,5 έως 9,5, αρκετά μεγάλο για μη μεταλλικό ορυκτό. Ο βισμίτης αποτελεί ορυκτό της δευτερογενούς ζώνης οξειδώσεως, δημιουργούμενο από πρωτογενή ορυκτά του βισμουθίου. Ως προϊόν αποσαθρώσεως, σχηματίζει ευκολόθρυπτα επιφλοιώματα και επανθήματα επάνω στα ορυκτά βισμουθίτη και εμπλεκτίτη.

Ο βισμίτης περιγράφηκε για πρώτη φορά από δείγματα από το Γκόλντφηλντ της Νεβάδας το 1868 και αργότερα από την περιοχή του Σνήμπεργκ και του Γιοχανγκεόργκνστατ των Ορέων Μεταλλευμάτων, στη Σαξονία της Γερμανίας. Συναντάται επίσης στη Βολιβία.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 8, σελ. 582

Βισμιτης
Εκρήξεις των υπονόμων του Λούισβιλ

Στις 13 Φεβρουαρίου 1981 πριν το ξημέρωμα μια σειρά εκρήξεων κατέστρεψε περισσότερα από 21 χιλιόμετρα αποχετευτικών αγωγών και οδών στο κέντρο της πόλεως Λούισβιλ (Κεντάκι) των ΗΠΑ. Οι εκρήξεις προκάλεσαν εκτεταμένες ζημιές σε υποδομές και ιδιωτικές περιουσίες. Δεν υπήρξαν ανθρώπινα θύματα, εκτός από 4 τραυματίες.

Οι εκρήξεις προκλήθηκαν από την ανάφλεξη ατμών εξανίου, το οποίο είχε απορριφθεί παρανόμως από εργοστάσιο επεξεργασίας σόγιας που ανήκε σε γνωστή εταιρεία γατοτροφών (σήμερα εξαγορασμένη από κλάδο της Nestlé). Το εργοστάσιο ήταν ηλικίας τουλάχιστον 80 ετών.

Η αποκατάσταση των ζημιών στους υπονόμους και τις οδούς χρειάσθηκε δύο ολόκληρα έτη. Η εταιρεία που ευθυνόταν πλήρωσε 18&nbsp;εκατομμύρια δολάρια στη Διεύθυνση Αποχετεύσεως της μητροπολιτικής περιοχής του, περίπου 9&nbsp;εκατομμύρια σε 17 χιλιάδες περίπου ενάγοντες (οι αγωγές επιδικάσθηκαν το 1984), άλλα 4 εκατομμύρια στον Δήμο και 2&nbsp;εκατομμύρια σε παθόντες ιδιώτες που δεν είχαν προβεί σε αγωγές ή μηνύσεις. Η εταιρεία παραδέχθηκε αμέσως τη διαρροή του εξανίου, αλλά επί πολύ καιρό δεν δεχόταν την ευθύνη για τις εκρήξεις και συνέχισε να αρνείται την κατηγορία της αμέλειας για χρόνια. Τελικώς βρέθηκε ένοχη σε 4 κατηγορίες για παράβαση ομοσπονδιακών περιβαλλοντικών νόμων και το δικαστήριο τής επέβαλε το μέγιστο πρόστιμο που μπορούσε με βάση τον νόμο: 62.500 δολάρια (σε σημερινή αξία περί τις 187 χιλιάδες ευρώ).

## Παραπομπές


## Εξωτερικοί σύνδεσμοι
* Φωτογραφία του οδοστρώματος κεντρικής οδού του Λούισβιλ μετά την ανατίναξη του υπονόμου της, *[[Gannett News]]*

Υπονομοι Λουισβιλ
Εκρηξεις υπονομ
Ισμαέλ Τοροάμα

Ο **Ισμαέλ Τοροάμα** (*Ishmael Toroama*, γεννημένος στις 28 Φεβρουαρίου 1969) είναι πολιτικός από το Μπουγκαινβίλ, ο οποίος εξελέγη Πρόεδρος της Αυτόνομης Περιφέρειας του Μπουγκαινβίλ το 2020. Είναι πρώην διοικητής του Επαναστατικού Στρατού του Μπουγκαινβίλ (BRA).

## Πρώτα χρόνια
Ο Τοροάμα γεννήθηκε στο Ρορεϊνάνγκ της επαρχίας Κιέτα στο Κεντρικό Μπουγκαινβίλ στις 28 Φεβρουαρίου 1969 και φοίτησε στο τοπικό σχολείο και στο Λύκειο Χουτζένα. Αφού διέκοψε τις σπουδές του, εργάστηκε για την εταιρεία Tonolei Development Corporation.

## Εμφύλιος πόλεμος και μετέπειτα δράση
Ο Τοροάμα εντάχθηκε στον Επαναστατικό Στρατό του Μπουγκαινβίλ τις πρώτες ημέρες του Εμφυλίου Πολέμου στο Μπουγκαινβίλ και γρήγορα έγινε ένας από τους διοικητές πεδίου. Το 1997 τραυματίστηκε από αντιαρματική ρουκέτα (RPG). Το 1999 έγινε αρχηγός άμυνας του BRA, διαδεχόμενος τον Σαμ Καουόνα. Ως αρχηγός άμυνας, ήταν ένας από τους υπογράφοντες την Ειρηνευτική Συμφωνία του Μπουγκαινβίλ και αντιτάχθηκε στην αποσχιστική φατρία υπό τον Φράνσις Όνα. Μετά τη σύγκρουση, δραστηριοποιήθηκε ως μεσολαβητής στη διαδικασία συμφιλίωσης και παρείχε «προστασία» σε τοπικές επιχειρήσεις. Αργότερα έγινε καλλιεργητής κακάο.

## Πολιτική σταδιοδρομία
Ο Τοροάμα έθεσε επανειλημμένα υποψηφιότητα για διάφορα αξιώματα χωρίς επιτυχία μετά την υπογραφή της ειρηνευτικής συμφωνίας. Στις εκλογές του 2010 απέτυχε να εκλεγεί στην έδρα του Νότιου Νασιόι, και στις εκλογές της Παπούα Νέας Γουινέας το 2012 δεν κατάφερε να κερδίσει την έδρα του Κεντρικού Μπουγκαινβίλ. Στις εκλογές του 2015 έθεσε υποψηφιότητα για το αξίωμα του Προέδρου, καταλαμβάνοντας τη δεύτερη θέση πίσω από τον Τζον Μόμις.

Τον Δεκέμβριο του 2019 ανακοίνωσε την πρόθεσή του να είναι υποψήφιος πρόεδρος στις εκλογές του 2020. Στη συνέχεια ίδρυσε το Κόμμα Συμμαχία του Λαού του Μπουγκαινβίλ για να συμμετάσχει στις εκλογές για τη Βουλή των Αντιπροσώπων του Μπουγκαινβίλ. Είχε εξαιρετική πορεία στις εκλογές και τελικά κέρδισε την προεδρία. Ορκίστηκε επίσημα πρόεδρος στις 25 Σεπτεμβρίου 2020. Διόρισε το υπουργικό του συμβούλιο στις 2 Οκτωβρίου 2020. Επανεξελέγη πρόεδρος στις εκλογές του 2025.

## Προσωπική ζωή
Ο Ισμαήλ Τοροάμα είναι παντρεμένος με την Μπέτι Τοροάμα, με την οποία έχουν αποκτήσει 3 παιδιά: την Ντορίν, τον Ησαύ και τον Βίκτορ.

## Παραπομπές


Τοροαμα
VistaVision

Η **VistaVision** είναι τεχνική κινηματογραφήσεως που χρησιμοποιεί με διαφορετικό τρόπο κοινό κινηματογραφικό φιλμ των 35 χιλιοστών, προσφέροντας εικόνα ευρείας οθόνης και υψηλότερης ευκρίνειας (διακριτικής ικανότητας). Σχεδιάσθηκε και δημιουργήθηκε από μηχανικούς της εταιρείας Paramount Pictures (με επικεφαλής τον Τζων Ρ. Μπίσοπ) το 1954.

Αντί της χρήσεως αναμορφικών διαδικασιών, όπως στο CinemaScope, η VistaVision βελτιώνει την ποιότητα προβολών ευρείας οθόνης προσανατολίζοντας τα πλαίσια (καρέ) των εικόνων οριζόντια αντί κάθετα στον άξονα του (αρνητικού) φιλμ, το οποίο διέρχεται οριζόντια και από την πύλη της κάμερας, με το φως να προσπίπτει σε μεγαλύτερο εμβαδό ανά καρέ, μια επινόηση που παρέχει και μεγαλύτερη διακριτική ικανότητα στο κάθε καρέ όταν εμφανισθεί το αρνητικό. Στη μηχανή προβολής το φιλμ διέρχεται επίσης οριζόντια. Η πρώτη ταινία που προβλήθηκε στις αίθουσες με το σύστημα VistaVision ήταν τα *[[Λευκά Χριστούγεννα (ταινία)|Λευκά Χριστούγεννα]]*  (1954).

Τη δεκαετία του 1960 ωστόσο εμφανίσθηκαν στην αγορά φιλμ με πολύ λεπτότερο κόκκο, και το σύστημα VistaVision έχασε βασικό πλεονέκτημα. Η ίδια η Paramount το εγκατέλειψε μόλις 7 χρόνια μετά την εφαρμογή του, ενώ παραγωγοί στην Ευρώπη και την Ιαπωνία συνέχισαν για περισσότερα από 40 χρόνια ακόμα τη δημιουργία ταινών με αυτό. Στον αμερικανικό κινηματογράφο, σε VistaVision «γυρίστηκαν» οι τρεις πρώτες ταινίες του *[[Star Wars]]*, εξαιτίας των σκηνών με οπτικά εφέ υψηλής ευκρίνειας. Σύγχρονα έργα σε VistaVision είναι το *[[The Brutalist]]* το 2024 το *[[Μια μάχη μετά την άλλη]]* το 2025.

Το VistaVision ήταν μια καλή δοκιμή για ιδέες κινηματογραφήσεως που αναπτύχθηκαν τη δεκαετία του 1970 στα «φορμά» των 70 mm IMAX και OMNIMAX, όπου επίσης το φιλμ γυρίζεται και παίζεται οριζοντίως.

## Παραπομπές


Κατηγορία:Τεχνολογία ταινίας και βίντεο
Κατηγορία:Paramount Pictures
Γκέοργκ Βίσοβα

Ο **Γκέοργκ Όττο Άουγκουστ Βίσ(σ)οβα** (, 17 Ιουνίου 1859 – 11 Μαΐου 1931) ήταν Γερμανός κλασικός φιλόλογος, που γεννήθηκε στο Νέουντορφ, στη σημερινή Πολωνία.

Σπούδασε με καθηγητή τον Άουγκουστ Ράιφερσαϊντ στο Πανεπιστήμιο του Μπρέσλαου έως το 1880 και κατόπιν συνέχισε στο Πανεπιστήμιο του Μονάχου με τον Χάινριχ Μπρουν, αυθεντία στο θέμα της ρωμαϊκής αρχαιολογίας. Επέστρεψε για την υφηγεσία του στο Πανεπιστήμιο του Μπρέσλαου το 1882 και μετά κέρδισε μια υποτροφία από το Γερμανικό Αρχαιολογικό Ινστιτούτο προκειμένου να μελετήσει στην Ιταλία επί ένα έτος. Ξεκίνησε τη σταδιοδρομία του διδάσκοντας ιδιωτικά στο Μπρέσλαου από το 1883 έως το 1886, οπότε έγινε έκτακτος καθηγητής στο Πανεπιστήμιο του Μάρμπουργκ και τακτικός το 1890. Το 1895 μετακλήθηκε στο Πανεπιστήμιο του Χάλλε ως διάδοχος του Χάινριχ Κέιλ. Αποσύρθηκε το 1924, αφού υπέστη δύο σοβαρά εγκεφαλικά επεισόδια το 1923.

## Το έργο του
Ο Γκέοργκ Βίσοβα είναι γνωστός για τις εκδόσεις της *Realencyclopädie der Classischen Altertumswissenschaft*, κοινώς γνωστής ως *[[Εγκυκλοπαίδεια Πάουλυ-Βίσοβα]]* μιας τεράστιας εγκυκλοπαίδειας κλασικών σπουδών, την οποία είχε ξεκινήσει ο Άουγκουστ Πάουλυ (1796-1845) το 1837 και είχε αφήσει ημιτελή. Σήμερα αριθμεί 83 τόμους.

Επίσης ο Βίσοβα συνέγραψε σημαντικό έργο επί της αρχαίας ρωμαϊκής θρησκείας.

## Παραπομπές


## Πηγές
* Το λήμμα «Βισσόβα Γεώργιος» στη *Νέα Ελληνική Εγκυκλοπαίδεια* «Χάρη Πάτση», τόμ. 8, σελ. 584

Κατηγορία:Γερμανοί φιλόλογοι
Κατηγορία:Κλασικοί φιλόλογοι
Άουγκουστ Πάουλυ

Ο **Άουγκουστ Φρήντριχ φον Πάουλυ** (, 9 Μαΐου 1796 – 2 Μαΐου 1845) ήταν Γερμανός κλασικός φιλόλογος και εγκυκλοπαιδιστής, που γεννήθηκε στην κωμόπολη Μπένινγεν αμ Νέκαρ.

Σπούδασε στο Πανεπιστήμιο του Τύμπινγκεν και κατόπιν στο Πανεπιστήμιο της Χαϊδελβέργης, όπου είχε καθηγητή τον Γκέοργκ Φρήντριχ Κρόυτσερ. Από το 1822 ήταν διευθυντής της Λατινικής Σχολής στο Μπίμπεραχ και μετά καθηγητής σε γυμνάσιο στο Χαϊλμπρόν (1828), ενώ από το 1830 μέχρι τον θάνατό του εργαζόταν σε σχολείο της Στουτγάρδης.

Το 1837 ξεκίνησε να συντάσσει την πρώτη έκδοση του μνημειώδους έργου *[[Realencyclopädie der classischen Altertumswissenschaft]]*, εγκυκλοπαίδειας των κλασικών σπουδών που σήμερα είναι γνωστή με την κοινή ονομασία «Pauly–Wissowa». Αυτό επειδή ο Πάουλυ πέθανε πρόωρα, σε ηλικία 49 ετών, προ της κυκλοφορίας του 4ου τόμου, οπότε τη συνέχεια ανέλαβαν οι Ε.Κ. Βαλτς (*Ernst Christian Walz*, 1802-1857) και Βίλχελμ Ζ. Τέουφελ (*Wilhelm Siegmund Teuffel*, 1820-1878), και από το 1890 ο Γκέοργκ Βίσοβα. Επίσης ο Πάουλυ εξέδωσε τα έργα του Λουκιανού του Σαμοσατέως υπό τον τίτλο *Lucians Werke* (1827-1832).

## Παραπομπές


Κατηγορία:Γερμανοί φιλόλογοι
Κατηγορία:Κλασικοί φιλόλογοι
Γουλιέλμος Κάβεντις (μέλος του Κοινοβουλίου για το Ντέρμπι)

[μικρογραφία|''Πορτρέτο των παιδιών του λόρδου Γεωργίου Κάβεντις'', 1790, από τον σερ [Τόμας Λώρενς, που δείχνει τον Γουλιέλμο στα δεξιά.]]

Ο **Γουλιέλμος Κάβεντις,** Μέλος του Κοινοβουλίου, αγγλ.: *William Cavendish, MP* (10 Ιανουαρίου 1783 – 14 Ιανουαρίου 1812)  ήταν Άγγλος ευγενής και πολιτικός των Ουίγων. Ήταν γιος του λόρδου Γεωργίου Κάβεντις, αργότερα 1ου κόμη του Μπέρλινγκτον. 

Σπούδασε στο Κολέγιο Ήτον και στο Κολέγιο Τρίνιτυ του Κέιμπριτζ μεταξύ 1800 και 1803. Πραγματοποίησε μία Μεγάλη Περιοδεία στην ηπειρωτική Ευρώπη το 1803-04, κατά τη διάρκεια της οποίας επισκέφθηκε το Βερολίνο για να δει τις επιθεωρήσεις του Πρωσικού Στρατού. Αν και αυτό συνέβη κατά την περίοδο των Ναπολεόντειων Πολέμων, η δική του στρατιωτική θητεία ήταν στην πατρίδα του. Το 1803 διορίστηκε λοχαγός στην Πολιτοφυλακή του Ντέρμπισιρ, προήχθη σε ταγματάρχη το 1804, και ήταν συνταγματάρχης της από το 1811 μέχρι το πρόωρο τέλος του. 

Εξελέγη βουλευτής του Νάρσμπορω τον Μάιο του 1804, και στη συνέχεια του Άιλσμπερυ τον Ιούλιο του ίδιου έτους. Στις επόμενες γενικές εκλογές του 1806, εξελέγη βουλευτής του Ντέρμπυ, το οποίο εκπροσώπησε μέχρι το τέλος του. 
μικρογραφία|Η Λουίζα Ο'Κάλαχαν.
Νυμφεύτηκε τη Λουίζα Ο'Κάλαχαν (απεβ. 1863), κόρη του Κορνήλιου Ο'Κάλαχαν 1ου βαρόνου Λίσμορ, στις 18 Ιουλίου 1807. Απέκτησαν τέσσερα παιδιά, το τελευταίο από τα οποία γεννήθηκε μετά το τέλος τού πατέρα του:

* Γουλιέλμος, 7ος δούκας του Ντέβονσιρ (1808–1891).
* λαίδη Φάνυ (11 Απριλίου 1809 – 30 Δεκεμβρίου 1885), παντρεύτηκε τον Φρειδερίκο Ιωάννη Χάουαρντ και απέκτησε παιδιά.
* λόρδος Γεώργιος Ερρίκος (19 Αυγούστου 1810 – 23 Σεπτεμβρίου 1880).
* λόρδος Ριχάρδος (3 Ιουλίου 1812 – 19 Νοεμβρίου 1873).

(Με την άνοδο του Γουλιέλμου ως δούκα του Ντέβονσιρ το 1858, τα αδέλφια του απέκτησαν προτεραιότητα έναντι των παιδιών ενός δούκα με Βασιλικό Ένταλμα).

Ο Γουλιέλμος απεβίωσε πριν από τον πατέρα του, σε ηλικία 29 ετών. Το βράδυ της 14ης Ιανουαρίου 1812 σκοτώθηκε, όταν εκσφενδονίστηκε σε δυστύχημα από την άμαξα στο Χόλκερ Παρκ.  Είχε επισκεφθεί τη θέση του πατέρα του, και επέστρεφε από μία εκδρομή σκοποβολής με τον αδελφό του Κάρολο και τον καθηγητή του στο κολέγιο, τον αιδεσιμότατο κ. Σμιθ. Τα ηνία έσπασαν, και ο Γουλιέλμος προσπάθησε να τα ανακτήσει, όταν εκσφενδονίστηκε και σκοτώθηκε ακαριαία. Ο Κάρολος δεν τραυματίστηκε, αλλά ο Σμιθ υπέστη κάταγμα πλευρού.  Ο πατέρας του στη συνέχεια χρίστηκε κόμης του Μπέρλινγκτον το 1831, ένας τίτλος που πέρασε στον γιο του Γουλιέλμου, Γουλιέλμο, ο οποίος διαδέχθηκε επίσης ως δούκας του Ντέβονσιρ.

## Δείτε επίσης
* Βαρόνος Λίσμορ

## Αναφορές

## Εξωτερικοί σύνδεσμοι
* 

Κατηγορία:Οικογένεια Κάβεντις
Τόντα - Ράμπα

Ο **Τόντα - Ράμπα** (Γαλλικά: *Toda - Raba*) είναι μυθιστόρημα του Νίκου Καζαντζάκη που έγραψε στα Γαλλικά το 1929 στο Γκόττεσγκαμπ, με τον αρχικό τίτλο *Moscou a crié* (*Η Μόσχα έκραξε*). Το έργο είναι εμπνευσμένο από το δεύτερο ταξίδι του συγγραφέα στη Σοβιετική Ένωση για τα δεκάχρονα της Οκτωβριανής Επανάστασης και κεντρικό πρόσωπο του μυθιστορήματος είναι ένας μαύρος, ο Τόντα - Ράμπα, το όνομα του οποίου στα Εβραϊκά σημαίνει «ευχαριστώ». Με τον *Τόντα - Ράμπα* και άλλα μυθιστορήματα, όπως *[[Ο βραχόκηπος]]* (1936), που έγραψε στα Γαλλικά, ο Καζαντζάκης προσπάθησε να καταξιωθεί διεθνώς ως συγγραφέας.

Ο *Τόντα - Ράμπα* πρωτοδημοσιεύτηκε στα γαλλικά περιοδικά *Revue des Vivants* το 1931 και *Le Cahier bleu* το 1934. Στα Ελληνικά μεταφράστηκε από τον Γιάννη Μαγκλή και κυκλοφόρησε από τις Εκδόσεις Δίφρος το 1956.

Το μυθιστόρημα μεταφράστηκε στα Ολλανδικά, τα Ισπανικά, τα Αγγλικά και τα Τουρκικά.

Παρόλο που έγραψε τον *Τόντα - Ράμπα* στα Γαλλικά, ο Καζαντζάκης σε γράμμα του στον Σουηδό ελληνιστή και μεταφραστή του Börje Knös έγραψε από το Παρίσι στις 24 Ιανουαρίου 1947: «... Αγαπώ με τόσο πάθος τη νεοελληνική γλώσσα, που δε θέλησα να υπογράψω ένα συμβόλαιο μ' ένα μεγάλο γαλλικό εκδοτικό οίκο του Παρισιού, που μου πρότεινε να γράψω κατευθεία στα Γαλλικά πέντε μυθιστορήματα σαν τον «Τόντα-Ράμπα». Η θέση μου είναι στην ελληνική φιλολογία, η εξέλιξη της γλώσσας μας περνάει μια κρίσιμη και δημιουργική στιγμή και δε θέλω με κανένα τρόπο να εγκαταλείψω το φυλάκιό μου...»

## Υπόθεση
Μια συντροφιά ανθρώπων από διάφορα μέρη του κόσμου, ο Κινέζος γερο-δάσκαλος Σου-κί, ο Ιάπωνας γκριζομάλλης ποιητής Αμίτα, ο Αρμένης γερο-εργάτης Αζάντ, η Πολωνοεβραία Ραχήλ (λογοτεχνική περσόνα της Ραχήλ Λιπστάιν, φίλης του Καζαντζάκη από τα χρόνια του Βερολίνου), ο Κρητικός Γερανός («Γερανός» ήταν ένα από τα ψευδώνυμα του Καζαντζάκη), ο άνθρωπος με τις μεγάλες μασέλες και ο νέγρος Τόντα - Ράμπα, φτάνουν στη Μόσχα για να παρακολουθήσουν τις γιορτές για την επέτειο της Επανάστασης. Κατά την επίσκεψή του στο Μαυσωλείο του Λένιν, ο νέγρος Τόντα - Ράμπα έχει ένα αποκαλυψιακό όραμα πύρινης καταστροφής για τη δημιουργία του νέου κόσμου.

## Κριτική
Ο Ροζέ Μαρτέν ντυ Γκαρ, βραβευμένος με το Νόμπελ Λογοτεχνίας το 1937, έγραψε για τον *Τόντα - Ράμπα* στον Νίκο Καζαντζάκη το 1934: «Σας ευχαριστώ ειλικρινά, που μου στείλατε το βιβλίο σας. Το διάβασα μονορούφι, με την πιο μεγάλη προσοχή, με το πιο έντονο ενδιαφέρον. Διαβάζεται με ενθουσιασμό, όπως γράφτηκε. Βιβλίο συγκλονιστικό και βίαιο, που δονείται από συγκρατημένη δύναμη και πίστη· βιβλίο ανθρώπινο, συγκινητικό, που σε κάνει ν' αγαπήσεις τον συγγραφέα του».

## Παραπομπές


Κατηγορία:Μυθιστορήματα του Νίκου Καζαντζάκη
Εδουάρδος Κάβεντις

μικρογραφία|Παράθυρο που ανεγέρθηκε στην εκκλησία του Αγίου Πέτρου, στο Έντενσορ, στη μνήμη του. Παράθυρο των Burlison και Grylls, έργο του 1892.

Ο αντισυνταγματάρχης λόρδος **Εδουάρδος Κάβεντις**, αγγλ.: *lord Edward Cavendish* (28 Ιανουαρίου 1838 - 18 Μαΐου 1891) ήταν Βρετανός πολιτικός, στρατιωτικός και ευγενής του 19ου αι.

## Οικογενειακό υπόβαθρο
Γεννημένος στο Μαίρυλεμπον, ο Κάβεντις ήταν ο 3ος γιος του Γουλιέλμου Κάβεντις 7ου δούκα του Ντέβονσιρ,  και της συζύγου του λαίδης Μπλανς Χάουαρντ (κόρη του 6ου κόμη του Κάρλαϊλ και ανιψιά του 6ου δούκα του Ντέβονσιρ). Ο πατέρας του και οι δύο επιζώντες αδελφοί του ήταν όλοι Μέλη του Κοινοβουλίου: ο μεγαλύτερος αδελφός του Σπένσερ, βουλευτής του Βόρειου Λάνκασιρ 1857-91 και αργότερα 8ος δούκας του Ντέβονσιρ, ηγήθηκε του Φιλελεύθερου Κόμματος και του ζητήθηκε τρεις φορές να γίνει πρωθυπουργός από τη βασίλισσα Βικτώρια . Ο μεσαίος αδελφός, Φρειδερίκος ήταν βουλευτής του Γουέστ Ράιντινγκ και Γενικός Γραμματέας της Ιρλανδίας, και δολοφονήθηκε το 1882.

## Στρατιωτική σταδιοδρομία
Ο Κάβεντις τοποθετήθηκε στην μερικής απασχόλησης 2η Πολιτοφυλακή του Ντέρμπισιρ (Τυφεκιοφόροι Τσάτσγουορθ) ως σημαιοφόρος στις 30 Ιανουαρίου 1856,  και στη συνέχεια υπηρέτησε ως τακτικός αξιωματικός στην Ταξιαρχία Τυφεκιοφόρων από το 1858  έως το 1865.  Μετά την αποστρατεία του, επανεντάχθηκε στους Τυφεκιοφόρους Τσάτσγουορθ ως λοχαγός το 1866, και προήχθη σε ταγματάρχη το 1874.   Προήχθη σε αντισυνταγματάρχη διοικητή του συντάγματος (τώρα το 3ο (2ο Τάγμα Πολιτοφυλακής Ντέρμπισιρ), Δασοφυλάκων του Σέργουντ) στις 9 Απριλίου 1881, αλλά μετατέθηκε για να διοικήσει το 1ο Τάγμα Εθελοντών του Βασιλικού Συντάγματος (Λάνκαστερ) στις 17 Μαρτίου 1888. 

## Πολιτική σταδιοδρομία
Ο Κάβεντις διετέλεσε βουλευτής του Δυτικού Ντέρμπισιρ από τη δημιουργία της εκλογικής περιφέρειας μέχρι το τέλος του. Όπως και ο μεγαλύτερος αδελφός του, έγινε Φιλελεύθερος Ενωτικός ως αντίδραση στην πολιτική του Φιλελεύθερου Κόμματος για την Ιρλανδική Αυτοδιοίκηση. Μετά το τέλος του στο Μέριλεμπον σε ηλικία 53 ετών, ο γιος του, Βίκτωρ, εξελέγη χωρίς αντίπαλο για να τον αντικαταστήσει, και αργότερα έγινε ο 9ος δούκας του Ντέβονσιρ.

## Οικογενειακή ζωή
Ο Κάβεντις νυμφεύτηκε την εξαδέλφη του Έμμα Λάσελς (απεβ. 1920), κόρη του σεβασμιωτάτου Γουλιέλμου Λάσελς, στις 3 Αυγούστου 1865. Απέκτησαν τρεις γιους:
* Βίκτωρ Κρίστιαν Γουίλιαμ, 9ος δούκας του Ντέβονσιρ (1868–1938).
* λόρδος Ριχάρδος Φρειδερίκος, βουλευτής (1871–1946).
* λόρδος Ιωάννης Σπένσερ (1875–1914)· σκοτώθηκε εν ώρα μάχης στον Α' Παγκόσμιο Πόλεμο.

## Σημειώσεις

## Εξωτερικοί σύνδεσμοι
* 

Κατηγορία:Οικογένεια Κάβεντις
Κάρολος Κάβεντις, 1ος βαρόνος Τσέσαμ

δεξιά|μικρογραφία|229x229εσ|Ο Κάρολος Κόμπτον Κάβεντις 1ος βαρόνος Τσέσαμ, ο οποίος έκτισε το Λάτιμερ Χάουζ.

Ο **Κάρολος Κόμπτον Κάβεντις, 1ος βαρόνος Τσέσαμ**, αγγλ.: *Charles Compton Cavendish, 1st Baron Chesham* (28 Αυγούστου 1793 - 12 Νοεμβρίου 1863) ήταν Βρετανός Φιλελεύθερος πολιτικός.

## Νεανική ζωή
Ο Κάβεντις ήταν ο 4ος γιος του Γεωργίου Αυγούστου Ερρίκου Κάβεντις 1ου κόμη του Μπέρλινγκτον, 3ου γιου του πρώην πρωθυπουργού Γουλιέλμου Κάβεντις 4ου δούκα του Ντέβονσιρ, και της συζύγου του λαίδης Σάρλοτ Ελισάβετ Μπόυλ, κόρης του αρχιτέκτονα Ριχάρδου Μπόυλ 3ου κόμη του Μπέρλινγκτον και 4ου κόμη του Κορκ. Η μητέρα του ήταν η λαίδη Ελισάβετ Κόμπτον, κόρη του Καρόλου Κόμπτον 7ου κόμη του Νορθάμπτον. 

## Σταδιοδρομία
Το 1814, σε ηλικία 21 ετών, ο Κάβεντις εξελέγη βουλευτής του Άιλσμπερι, μία θέση που κατείχε μέχρι το 1818, και αργότερα υπηρέτησε ως βουλευτής του Νιούταουν από το 1821 έως το 1830, του Γιάρμουθ (Νήσος Γουάιτ) από το 1831 έως το 1832, του Ανατολικού Σάσεξ από το 1832 έως το 1841, του Γιούγκαλ από το 1841 έως το 1847, και του Μπάκιγχαμσιρ από το 1847 έως το 1857. Το 1858 προήχθη στον τίτλο ευγένειας του **βαρόνου Τσέσαμ** του Τσέσαμ στην κομητεία του Μπάκιγχαμ.

## Προσωπική ζωή
Ο λόρδος Τσέσαμ νυμφεύτηκε τη λαίδη Αικατερίνη Σούζαν Γκόρντον, κόρη του Γεωργίου Γκόρντον 9ου μαρκησίου του Χάντλυ, το 1814. Μαζί, ήταν γονείς τριών παιδιών: 

* Γουλιέλμος Γεώργιος, 2ος βαρόνος Τσέσαμ .
* αξιότιμη Σούζαν Σοφία, παντρεύτηκε τον Θωμά Τρέβορ 22ο βαρόνο Ντέικρ .
* αξιότιμη Χάριετ Ελισάβετ Κάβεντις, παντρεύτηκε (ως 2η σύζυγός του) τον Γεώργιο Μπινγκ 2ο όμη του Στράφορντ. 

Απεβίωσε τον Νοέμβριο του 1863, σε ηλικία 70 ετών. Τον διαδέχθηκε στη θέση της βαρονίας ο γιος του Γουλιέλμος. 

## Δείτε επίσης
* Δούκας του Ντέβονσαϊρ
* Κόμης του Μπέρλινγκτον

## Σημειώσεις


## Αναφορές
* Kidd, Charles, Williamson, David (επιμελητές). *Debrett's Peerage and Baronetage* (έκδοση 1990). Νέα Υόρκη: St Martin's Press, 1990, 
* Leigh Rayment's Peerage Pages 
* Leigh Rayment's Historical List of MPs 
* 

## Εξωτερικοί σύνδεσμοι
* 

Κατηγορία:Οικογένεια Κάβεντις
Ο βραχόκηπος

**Ο βραχόκηπος** είναι μυθιστόρημα που έγραψε απευθείας στα Γαλλικά το 1936 στην Αίγινα ο Κρητικός συγγραφέας Νίκος Καζαντζάκης. Ο βραχόκηπος, ένας κήπος γυμνός, χωρίς δέντρα, λουλούδια και νερά, συμβολίζει την απελευθέρωση της ψυχής από ελπίδες και ψευδαισθήσεις. Όπως με το μυθιστόρημα *[[Τόντα - Ράμπα]]* (1929), το οποίο έγραψε επίσης απευθείας στα Γαλλικά, και τη Σοβιετική Ένωση, ο Καζαντζάκης θέλησε με το έργο του *Ο βραχόκηπος* να δώσει την πεμπτουσία από το ταξίδι του στην Άπω Ανατολή το 1935. Ο Παντελής Πρεβελάκης, στον πρόλογο που πρόταξε στη μετάφραση του έργου στα Ελληνικά το 1960, έγραψε ότι «... ο Καζαντζάκης ταξίδεψε στην Άπω Ανατολή έχοντας μέσα στην καρδιά του την *[[Οδύσσεια (Νίκος Καζαντζάκης)|Οδύσσεια]]* και στην καρδιά της καρδιάς του την *[[Ασκητική]]*. (Για κείνους που γνωρίζουν λειψά τον Καζαντζάκη χρειάζεται ίσως να προσθέσω: η *Ασκητική* περιέχει την κοσμοθεωρία του, είναι η σύνοψη των ιδεών που ενσάρκωσε στο νέον Οδυσσέα).» Μέσα στο μυθιστόρημα *Ο βραχόκηπος* ο Κρητικός συγγραφέας έβαλε όλη περίπου την *Ασκητική* και χρησιμοποίησε και πολλά από τα άρθρα που είχε γράψει από το ταξίδι του στην Ιαπωνία.

## Ιστορικό και μεταφράσεις
*Ο βραχόκηπος* γράφτηκε για τον εκδότη Grethlein της Λειψίας, ο Γερμανός εκδότης το εγκωμίασε σε ένα του γράμμα, αλλά δεν μπόρεσε να το δημοσιεύσει κάτω από το ναζιστικό καθεστώς. Το έργο πρωτοκυκλοφόρησε μεταφρασμένο στην Ολλανδία το 1939 και στη Χιλή το 1941.

Το μυθιστόρημα μεταφράστηκε στα Ελληνικά από τον Παντελή Πρεβελάκη το 1960, ενώ έχει μεταφραστεί ακόμη στα Ολλανδικά, στα Ισπανικά, στα Αγγλικά, στα Πορτογαλικά, στα Τουρκικά και στα Γερμανικά.

Ο Πάτροκλος Σταύρου ανέφερε ότι μετά το πολιτικό μυθιστόρημα *[[Τόντα - Ράμπα]]* των τεσσάρων ταξιδιών του Νίκου Καζαντζάκη στη Σοβιετική Ένωση και το πολιτικό-πνευματικό μυθιστόρημα *Ο βραχόκηπος* της πρώτης από τις δύο επισκέψεις του στην Κίνα και την Ιαπωνία, ο Καζαντζάκης ονειρευόταν ταξίδι και στην Ινδία για ανάλογο βιβλίο, για το οποίο είχε βρει και τίτλο: Felsenkloster (*Μοναστήρι των βράχων*), αλλά δεν κατάφερε να πραγματοποιήσει αυτά τα σχέδιά του.

## Παραπομπές


Κατηγορία:Μυθιστορήματα του Νίκου Καζαντζάκη